Ian Lancaster Fleming (Mayfair, Londres, 1908ko maiatzaren 28a - Canterbury, 1964ko abuztuaren 12a) Ingalaterrako idazlea izan zen. Itsas armadaren informazio-zerbitzuan lan egin zuen (1939-45); kazetari izan zen (1945-49), eta gero, espioitza-eleberriak idatzi zituen; horietako gehienek, gero zineak ospetsu egin duen James Bond dute protagonistatzat. Obra nagusiak: Dr. No (1958), Thunderball (1961), The Spy who Loved Me (1962, Maite ninduen espioia), Room 3603 (1963, 3603 zenbakiko gela), You Only Live twice (1964, Bi aldiz baino ez da bizitzen), On his Majesty´s secret, The Man With the Golden Gun (1965, Urrezko pistola duen gizona).